

**ΔΗΜΟΣ ΑΓΙΑΣ ΒΑΡΒΑΡΑΣ**

**ΤΜΗΜΑ ΔΗΜΟΤΙΚΗΣ ΚΑΤΑΣΤΑΣΗΣ**

**& ΛΗΞΙΑΡΧΕΙΟΥ**

Τηλ. 2132019311

Email: dimotologio@agiavarvara.gr

**ΔΙΚΑΙΟΛΟΓΗΤΙΚΑ ΓΙΑ ΤΗΝ ΕΚΔΟΣΗ ΑΔΕΙΑΣ ΠΟΛΙΤΙΚΟΥ ΓΑΜΟΥ**

**ΕΛΛΗΝΩΝ ΚΑΤΟΙΚΩΝ ΕΞΩΤΕΡΙΚΟΥ ( μόνιμα ή προσωρινά )**

**ΠΟΥ ΕΙΝΑΙ ΔΗΜΟΤΕΣ ΑΓΙΑΣ ΒΑΡΒΑΡΑΣ**

1. **α) Αίτηση, β) Υπεύθυνη δήλωση του Νόμου 1599/86,** στην οποία βεβαιώνεται από τον μελλόνυμφο ότι : α) δεν υπάρχουν κωλύματα σύμφωνα με τα άρθρα 1350, 1351, 1352, 1354, 1356, 1357 και 1360 του Αστικού Κώδικα και β) ο βαθμός γάμου του **και γ) Εξουσιοδότηση** σε τρίτο πρόσωπο, το οποίο θα φροντίσει για την κατάθεση των δικαιολογητικών καθώς και για την παραλαβή της άδειας γάμου *(τα έγγραφα πρέπει να είναι θεωρημένο το γνήσιο της υπογραφής από το κατά τόπους Ελληνικό Προξενείο).*
2. **Ληξιαρχική Πράξη Γέννησης από το Ληξιαρχείο του τόπου γέννησης** (ζητείται και αυτεπάγγελτα). Έλληνες που έχουν γεννηθεί στο εξωτερικό απευθύνονται στο Ειδικό Ληξιαρχείο Αθηνών (Μητροπόλεως 60) Έλληνες που έχουν γεννηθεί στην Κωνσταντινούπολη, στην Αλεξάνδρεια ή στο Κάιρο Αιγύπτου προσκομίζουν το πιστοποιητικό βάπτισής τους από το αντίστοιχο Πατριαρχείο.
3. **Πιστοποιητικό οικογενειακής κατάστασης** (εκδίδεται από το Δήμο μας)
4. **Φωτοτυπία αστυνομικής ταυτότητας ή Διαβατηρίου** επικυρωμένη από το Ελληνικό Προξενείο
5. **Αναγγελία γάμου σε ημερήσια εφημερίδα με τόπο κατοικίας του Εξωτερικού** *( ένα αντίτυπο για κάθε**μελλόνυμφο*) στην οποία να αναφέρονται με ακρίβεια τα ονοματεπώνυμα των μελλονύμφων, τα ονοματεπώνυμα των γονέων τους, ο τόπος γέννησης, η χώρα κατοικίας και ο τόπος στον οποίο θα τελεστεί ο γάμος

*( Εάν ένας εκ των μελλονύμφων είναι αλλοδαπός, τα παραπάνω στοιχεία θα αναγραφούν και με λατινικούς χαρακτήρες)*

1. **Παράβολο δημοσίου 15 ευρώ**(e- paravolo, κωδικός: 2386), για κάθε μελλόνυμφο με την απόδειξη πληρωμής.
2. **Για τους διαζευγμένους** : Ληξιαρχική πράξη προηγούμενου γάμου στην οποία θα είναι καταχωρημένη η λύση του*. ( Εκδίδεται από το Ληξιαρχείο του Δήμου που τελέστηκε ο γάμος )*
3. **Για τους έχοντες συνάψει σύμφωνο συμβίωσης με άλλο άτομο :** Ληξιαρχική πράξη Συμφώνου Συμβίωσης στην οποία θα είναι καταχωρημένη η λύση του*. (Εκδίδεται από το Ληξιαρχείο του Δήμου που δηλώθηκε το σύμφωνο συμβίωσης)*
4. **Για τους χήρους / χήρες** : Ληξιαρχική Πράξη Θανάτου.

***ΛΟΙΠΕΣ ΠΛΗΡΟΦΟΡΙΕΣ***

Οι μελλόνυμφοι επιλέγουν το Δημαρχείο τέλεσης του πολιτικού γάμου τους και υποβάλλουν από κοινού αίτηση συνοδευόμενη από τις άδειες γάμου. Σε περίπτωση τέλεσης γάμου στο Δήμο Αγίας Βαρβάρας εκτός ωραρίου των υπηρεσιών, το ζεύγος μελλόνυμφων επιβαρύνεται με το ποσό των 50,00€ παράβολο. Η αγγελία στην εφημερίδα και η άδεια γάμου ισχύουν για 6 (έξι) μήνες.